Legal Document

Category: 191

Text:
35. ΑΠΟΦΑΣΗ ΠΡΟΕΔΡΟΥ ΤΗΣ ΑΡΧΗΣ ΠΡΟΣΤΑΣΙΑΣ ΔΕΔΟΜΕΝΩΝ  ΠΡΟΣΩΠΙΚΟΥ ΧΑΡΑΚΤΗΡΑ Αριθ. 437 της 8/14 Δεκ. 1998 (ΦΕΚ Β΄1253) Καθορισμός των παραβόλων για τις χορηγούμενες από την Αρχή άδειες συλλογής και επεξεργασίας ευαίσθητων δεδομένων και διασύνδεσης αρχείων. Έχοντας υπόψη: 1.Τις διατάξεις των παρ. 1 εδαφ. δ και 8 του άρθρ. 19 και 3 του άρθρ. 7 του Νόμ. 2472/97 και 2.Ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, καθορίζουμε: Παράβολο για τις χορηγούμενες από την Αρχή άδειες συλλογής και επεξεργασίας ευαίσθητων δεδομένων και διασύνδεσης αρχείων το ποσό των δραχμ. 10.000 – 500.000, κατά τις παρακάτω κατηγορίες: Α)Φυσικά Πρόσωπα 10.000 – 30.000 Β) Ενώσεις Προσώπων και Σωματεία 20.000 – 50.000 Γ)Λοιπά Νομικά Πρόσωπα μη Κερδοσκοπικού Χαρακτήρα 50.000 – 100.000 Δ)Νομικά Πρόσωπα μη Κερδοσκοπικού Χαρακτήρα 100.000 – 300.000 και Ε)Χρηματοπιστωτικοί Οργανισμοί 300.000 – 500.000. Η καταβολή θα γίνεται μετά την υποβολή της σχετικής αιτήσεως από τον υπεύθυνο της επεξεργασίας, με απόφαση της Αρχής ή και του κατ΄ εξουσιοδότησή της ενεργούντος Προέδρου της, λαμβανομένης υπόψη της λειτουργικής δραστηριότητας του Αρχείου. Η καταβολή αυτή θα αποδεικνύεται με την προσκόμιση στην Αρχή γραμματίου είσπραξης του Δημοσίου Ταμείου. Το αντίστοιχο ποσό κατά κατηγορία ορίζεται και για την άδεια διασύνδεσης καταβαλλόμενο εις ολόκληρον από τους υπεύθυνους. Για την ανανέωση της άδειας βάσει του ΄΄αρθρ. 7 παρ. 4 ή για νέα άδεια βάσει του άρθρ. 7 παρ. 7 το παράβολο ορίζεται στο μισό των παραπάνω ποσών κατά κατηγορία. Σελ. 48,282 Τεύχος 1316 Σελ. 78